
Flere svage ældre får slet 
flere må 
trække på ægtefællen. Mange 


svage enlige 


Dobbelt så mange svage 
ældre er på ti år blevet nødt 
til at trække på familien til 
hverdagsopgaver, fordi de 
ikke får hjemmehjælp. Det 
er første gang, vi ser dette 
svigt dokumenteret, lyder 
det fra Ældre Sagen. 


FLEMMING 
CHRISTIANSEN 


idtil har fortællingen om dansk 
H ældrepolitik været denne: Det er 
lykkedes at beskære antallet af 
modtagere af hjemmehjælp drastisk 
trods en voksende ældrebefolkning, fordi 
ældre generelt er blevet raskere og i stand 
til at blive trænet og støttet til selv at gøre 
rent, rede seng og knappe skjorten. 
Påstanden har også været, at manøvren 

med at hjælpe flere ældre til at hjælpe sig 
selv - såkaldt hverdagsrehabilitering - er 
gennemført uden at svække de svageste 
ældres leveforhold. 

Men en ny analyse foretaget af Vive, Det 
Nationale Forsknings- og Analysecenter 
for Velfærd, viser et andet billede: 

Stadig flere svage ældre med behov for 
hjælp må klare sig helt uden hjemme- 
hjælp. Og en stigende andel må ty til de- 
res pårørende, især ægtefællen, for at kla- 
re hverdagen. Nogle pårørende bliver 
ramt på deres mentale sundhed af pres- 
set fra de gamle forældre. 

Professor Tine Rostgaard fra Vive, der 
har lavet undersøgelsen sammen med 
kollegaen Mads Matthiesen, siger, at »vi 
kan se nu, at der er sket et skred i fordelin- 
gen afansvaret for de svage ældre mellem 
familien og velfærdssamfundet«. 

Analysen af tal fra den såkaldte ældre- 
database afslører klar tilbagegang i, hvor 
mange svage ældre der får hjemmehjælp. 
28 procent af ældre med én funktions- 
nedsættelse - det vil sige, at de har besvær 
med at gå på trapper, tage tøj på eller an- 
det- fik tilbage i 2002 primært deres støt- 
te fra hjemmehjælpen. Det tal var næsten 
halveret til15 procent ti år senere. 

Blandt ældre med flere funktionsned- 
sættelser var det tilsvarende 34 procent, 

og plads til dig: 


der fik deres primære hjælp af hjemme- 
hjælperen i 2002. Ti år senere var det 
skrumpet til 24 procent. 


Bøn om hjælp 

Analysen viser også, at svage ældre træk- 
ker mere på familien: 1 2002 fik17 procent 
af ældre med flere funktionsnedsættelser 
al deres hjælp af ægtefælle eller samlever 
-det steg til 34 procent ti år senere. 

Og endelig afslører undersøgelsen om- 
fanget af de svage ældres udækkede be- 
hov for hjælp. Hver tiende får slet ingen 
hjælp til tungere rengøring, selv om de ik- 
ke selv kan udføre det. Det er dobbelt så 
mange som ti år før. 

Hver tredje af de svage ældre har pro- 
blemer med at købe ind; det er også knap 
en fordobling. 

Direktør i Ældre Sagen Bjarne Hastrup 
siger, at tallene fra Vive er den første 
brede dokumentation af, at »wkommuner 
bruger hverdagsrehabilitering som 
skjold for deres nedskæringer, og at det 
har medført svigt af de svageste ældre«. At 
ægtefæller og samlevere stadig oftere må 
støtte med praktisk og personlig pleje er 
dobbelt slemt, fastslår Bjarne Hastrup: 

»Så kommer der også nedslidning ind i 
billedet, og så kan det ende med, at det er 
to, der skal på plejehjem, og ikke kun én«. 


I Indien lader de fødderne tale 


Væk fra mørket og helt ned i gear - så din krop og dit sind kan 
komme i vatter! Et 're-set' ved det arabiske hav, hvor vinteren 
er grøn, varm og solrig. Alt hvad du behøver er lysten til at gøre 
noget godt for dig selv! Garanteret afgange 


Andre pårørende end ægtefæller og 
samlevere oplever også i stigende grad at 
måtte hjælpe deres gamle forældre eller 
svigerforældre for eksempel med rengø- 
ring, madlavning, vasketøj eller indkøb. 

Og jo flere opgaver, man som pårøren- 
de udfører, jo mere sandsynligt er det, at 
man generelt er bekymret og overvejer at 
skippe sit job, hedder det i analysen. 8 
procent af pårørende, der udfører to op- 
gaver eller flere, overvejer således at sige 
op af den årsag, viser Vive-analysen. 

Samtidig tyder intet i tallene på, at æl- 
dre uden netværk i stedet køber privat 
hjælp. Professor Tine Rostgaard konstate- 
rer på den baggrund, at »enlige ældre i sti- 
gende grad står helt uden hjælp«. 

Det tager Bjarne Hastrup som et særligt 
ildevarslende tegn. Han peger på, at det 
ofte er enlige kvinder over 80 år med små 
indkomster, som ikke har råd til at købe 
hjælp. 

»Så kan de selvfølgelig spørge familien, 
men for dem kan det være dybt grænse- 
overskridende især at hjælpe med den 
personlige pleje«, siger Bjarne Hastrup. 


Thyra Frank: Vi gør meget 

Ældreminister Thyra Frank (LA) har valgt 
at svare skriftligt - uden mulighed for in- 
terview. Hun fastslår, at »vi gør meget for 


at fange de ældre, der kunne have brug 
for hjælp«. 

»For to år siden satte vi aldersgrænsen 
ned, så udsatte ældre får tilbud om fore- 
byggende hjemmebesøg allerede fra de 
er 65 år. Alle andre ældre får tilbudt en 
samtale ved 75 år, og hvert år fra man fyl- 
der 80«. 

Ældreministeren finder det generelt 
positivt, at ældre klarer sig selv i højere 
grad, og gør opmærksom på, at regerin- 
gen og partierne bag den store satspulje 
netop har afsat34 millioner kroner til me- 
re rehabilitering af svage ældre. 

Thyra Frank peger også på, at regerin- 
gen i de seneste finanslovsaftaler har til- 
ført ældreområdet 1,4 milliarder kr. årligt. 
Og at regeringen og KL løfter kommuner- 
nes økonomi med 800 millioner kroner 
næste år til kernevelfærd især til ældre. 

Attallene i Vive-analysen er fem år gam- 
le skyldes, at der ikke er friskere data til- 
gængelige, forklarer Tine Rostgaard. Men 
hun erikke i tvivl om, at udviklingen med 
flere svage ældre, der står helt uden hjem- 
mehjælp, er fortsat siden. Og at presset på 
de pårørende er øget yderligere. 
flemming christiansen@pol.dk 


Nogle kommuner skærer … 

Hovedløs 
klapjagt 


Barokt at straffe forskere 
for at dele deres viden. 


vor vanvittigt er det ikke, 
H at vii Danmark har myn- 

digheder, der politianmel- 
der og forfølger forskere for at for- 
tælle om deres forskning? 

Brooke Harrington fra Copenha- 
gen Business School gør i virkelig- 
heden alt det, vi beder udlændinge 
og forskere om. Hun bidrager til 
samfundet, og hun deler sin viden. 

Den amerikanske professori 
skatteunddragelse fra Copenhagen 
Business School er internationalt 
anerkendt for sin forskning. Derfor 
har både Folketingets Skatteud- 
valg, Erhvervsstyrelsen og Skat bedt 
hende holde foredrag, der kan gøre 
dem klogere på skatteunddragelse 
ien globaliseret økonomi. 

Har de danske myndigheder ef- 
terfølgende takket Brooke Harring- 
ton? Nej. Tværtimod står hun til at 
modtage en bødestraf. På 13.500 kr. 

Hvorfor? Fordi hun har overtrådt 
reglerne for, hvad der er tilladt for 
udlændinge med dansk arbejdstil- 
ladelse. Ifølge reglerne må forsker- 
ne kun holde foredrag på de insti- 
tutioner, de ansat på. 

Værsgo! Sådan er vilkårene i da- 
gens Danmark. 


BØDESTRAFFEN FR en direkte kon- 
sekvens af regler vedtaget af de 
selvsamme politikere, som bad 
Brooke Harrington om at holde fo- 
redraget for dem. De samme politi- 
kere, som i denne uge vedtog en er- 
hvervspakke, der skal bidrage til at 
tiltrække højtkvalificeret interna- 
tional arbejdskraft. Kan det blive 
mere grotesk? Næppe. 

Efter Politikens og DR’s afdæk- 
ning har udlændingeminister In- 
ger Støjberg (V) erklæret sig rede til 
at »kigge på reglerne«. Tak for det. 
Ministeren skal forhåbentlig ikke 
bruge mange minutter på få fjer- 
net denne skamplet af et regelsæt. 

Men selv om det konkrete pro- 
blem hurtigst muligt må løses, står 
et generelt og langt større problem 
blinkende tilbage. For hvad er det 
for et land, hvor politikerne med 
åbne øjne vedtager den slags reg- 
ler? Hvad er det for et land, hvor in- 
gen råber op, når forskere politian- 
meldes og forfølges på den måde? 


DENNE SAG afslører, at politikerne 
tilsyneladende er parate til at for- 
trænge den sidste rest af sund for- 
nuft i kampen for konstante stram- 
ninger af udlændingepolitikken. 
Ingen kan fortænke Brooke Har- 
rington iattænke den tanke, at tu- 
ren nu er kommet til udenlandske 
forskere, fordi det ikke længere er 
muligt at stramme reglerne for an- 
dre udlændinge stramme yderlige- 
re. 

Ved at straffe forskere indleder 
Danmark en kamp mod alt det, der 
skal sikre vores egen fremtid i glo- 
baliseringens tidsalder. Vi skal jo 
netop kunne tiltrække de bedste 
hjerner. Derfor må det være tæt på 
at opfylde det politiske hjernedød- 
skriterium at indføre regler, der 
straffer dem, der deler deres viden. 

Brooke Harrington og andre in- 
ternationale forskere skal takkes. 
Ikke straffes. Alt andet er ikke blot 
småligt, provinsielt og lavloftet. 

Det er direkte imod Danmarks 
egne interesser. cj 

